閃電化成光聲熱等能
科學入面，**能量**（粵拼：nang4 loeng4）係「造成改變嘅源動力」。能量嘅定義來自物理概念功，即力乘以距離。能量嘅國際標準單位係焦耳（J），即係用一牛頓（N）力拉郁一舊嘢一米（m）所需要嘅能量。

能量有好多個形態，而比較常見嘅有動能、勢能、光能、熱能、聲能、核能、電能同埋化學能。能量守恆定律話：能量可以由一種形態變成另一種形態，但總能量唔會變。

機械能
---

內文：機械能
### 作功

內文：作功
如果喺一個特定嘅參考系入面，有一股力 {\displaystyle \mathbf {F} } 持續噉施落一件有質量嘅物體嗰度，而且喺成個過程期間，件物體行咗 {\displaystyle \Delta \mathbf {r} }  咁遠嘅位移，用 *C* 代表佢行嗰條軌跡。因為成個過程入面有股力作用喺佢身上，件物體會有個非零嘅加速度，而有個非零嘅加速度代表佢個速度同動量會係噉變。成個過程入面，「嗰股力嘅作功」係一個冇方向嘅標量，定義上係：

{\displaystyle W=\mathbf {F} \cdot \Delta \mathbf {r} \,}，或者寫做
{\displaystyle W=m\mathbf {a} \,\cdot \Delta \mathbf {r} \,}。
如果喺成個過程入面股力個數值唔一致，噉個功嘅值可以用積分（詳情睇微積分相關）嘅方法計：

{\displaystyle W=\int \_{C}\mathbf {F} (\mathbf {r} )\cdot \mathrm {d} \mathbf {r} \,}

例如想像一個棒球投手投球，啱啱開始嗰陣，個波喺佢手中唔郁（{\displaystyle \mathbf {v} =0}），而由「開始投」到「放手」期間，佢一路用佢隻手向個波施力，而喺呢段期間個波移動咗若干嘅距離（{\displaystyle \Delta \mathbf {r} }），令個波最後以若干非零速度（{\displaystyle \mathbf {v} \neq 0}）飛出去。

順帶一提，如果有一股力，佢喺件物體身上作嘅功嘅數值總量係（只要移動嘅起點同終點不變）無論件物體嘅移動軌跡係點都一樣嘅話，呢股力就係一股保守力，例如重力就係一股保守力，而摩擦力唔係。

### 動能

一架以若干速度行駛緊嘅車；佢會帶有若干量嘅動能。
內文：動能
有咗功呢個概念，就有得去諗力學入面有關能量嘅問題。首先，根據運動方程，

{\displaystyle {\begin{aligned}v^{2}&=v\_{0}^{2}+2a\left(r-r\_{0}\right)\\\end{aligned}}}，
呢條式描述一件加速緊嘅物體嘅速度變化，當中 {\displaystyle v} 係件物體嘅最後速度，{\displaystyle v\_{0}} 係佢初頭個速度。跟手執吓呢條式就會變成

{\displaystyle \mathbf {a} ={v^{2}-v\_{0}^{2} \over 2\left(r-r\_{0}\right)}}，即係
{\displaystyle \mathbf {a} ={v^{2}-v\_{0}^{2} \over 2\Delta \mathbf {r} }}，跟住代呢條式落去功嗰條式（{\displaystyle W=m\mathbf {a} \,\cdot \Delta \mathbf {r} \,}）嗰度嘅話就會出到
{\displaystyle W=m\Delta \mathbf {r} \cdot \,{v^{2}-v\_{0}^{2} \over 2\Delta \mathbf {r} }}，跟住一路執：
{\displaystyle W=m\cdot \,{v^{2}-v\_{0}^{2} \over 2}}，
{\displaystyle W={{1 \over 2}mv^{2}}-{{1 \over 2}mv\_{0}^{2}}}。
最尾呢條式表示，當有股力喺一件物體上作功，令後者速度改變嗰陣，屬於件物體嘅某個物理量會有所改變，而呢個物理量同件物體嘅「質量」以及「速度嘅次方」成正比。呢個物理量係物理學上面所講嘅動能－物體因為佢哋嘅郁動而帶嘅能量。由呢條式嗰度，仲有得推導埋白努利定律出嚟。

### 位能

一個自由下墜緊嘅人；喺呢個過程當中，佢喪失位能，得到動能。
內文：位能
除咗動能之外，力學能量仲有所謂嘅位能－物體因為喺某啲力場入面嘅位置而有嘅能量。喺一個引力場入面，要將一件物體移離個引力場嘅中心就要抵抗引力場持續施喺件物體上嘅引力：如果除咗引力之外冇任何嘅力施件物體，俾佢自由下墜嘅話，佢會因為受引力場嘅力吸引而傾向向住個引力場嘅中心加速（牛頓第二定律）。假想有件物體喺一粒行星嘅引力場入面，唔受干擾噉樣受到股引力 {\displaystyle \mathbf {F} \_{g}} 向住粒星嘅中心跌落嘅話，佢跌咗某段距離 {\displaystyle \Delta \mathbf {r} } 之後，股引力喺佢身上作咗嘅功 {\displaystyle W} 就會等如：

{\displaystyle W=\mathbf {F} \_{g}\Delta \mathbf {r} }
而如果要施股力 {\displaystyle \mathbf {F} \_{e}}，將一件物體喺個引力場當中移離引力場中心 {\displaystyle \Delta \mathbf {r} } 嘅距離，期間速度恆定不變－{\displaystyle \mathbf {a} =0}，{\displaystyle \mathbf {F} =0}，{\displaystyle \mathbf {F} \_{e}=\mathbf {F} \_{g}}，就總共要施以 {\displaystyle \mathbf {F} \_{g}\Delta \mathbf {r} } 咁多嘅作功。順帶一提，呢條式假設咗 {\displaystyle \Delta \mathbf {r} } 同粒行星嘅直徑比起上嚟好細，所以喺成個過程入面 {\displaystyle \mathbf {F} \_{g}} 嘅數值可以當冇變（詳情睇牛頓萬有引力定律）。

如果件物體係自由下墜，件物體因為受咗引力，所以會加速，而佢嘅速度升表示佢帶嘅動能會跟住升。如果件嘢冇因為受空氣阻力而減速嘅話，根據能量守恆定律，佢失去嘅位能會等如佢得到嘅動能，即係話：

{\displaystyle \mathbf {F} \_{g}\Delta \mathbf {r} ={{1 \over 2}mv^{2}}}
由呢條式嗰度可以睇得到「一件物體受嘅引力」、「佢自由下墜咗嘅距離」同埋「佢嘅動能改變」之間成嘅數學關係。用呢柞式計到出嚟嗰啲結果（考慮埋空氣阻力呢啲拉雜嘢嘅話）同實驗得出嘅結果吻合，所以呢柞式廣受物理學界採用。

動能同位能喺物理學同埋好多工程學領域上都係不可或缺嘅概念。例如想像家陣有架過山車由路軌頂點向下衝，期間架車會加速得到動能，架車所得嘅動能嘅量局部取決於架車喺頂點嗰陣嘅位能嘅量。頂點位能嘅量可以用相對簡單嘅數（頂點嘅高度等）估計，所以動能同位能嘅概念可以攞嚟幫手估計架過山車向下衝嗰陣嘅最高速度會係幾多，而知道過山車嘅最高速度對於評估過山車嘅安全嚟講有用。

相關定律
----

### 第一定律

內文：熱力學第一定律
睇埋：能量守恆定律
熱力學第一定律講嘅係能量守恆。想像家陣有個蘋果由樹上面跌落嚟（自由落體），隨住佢向下移，佢會因為地心吸力而加速，速度數值上升表示動能都跟住上升，但同時佢又會喪失勢能；又想像有兩嚿唔同溫度嘅物體掂埋一齊，佢哋最後會進入熱平衡（睇返第零定律），喺呢個過程當中，原先熱啲嗰嚿物體溫度低咗（啲粒子喪失咗動能）而原先凍啲嗰嚿物體溫度高咗（啲粒子得到動能）－物理學家留意到，啲物體要得到能量往往需要第啲物體喪失能量或者嚿物體本身喪失第種能量。而及後嘅研究嘗試用數學證明嘅方法，成功噉由當時已知嘅物理定律嗰度推理出能量守恆定律。

熱力學第一定律講嘅係：

|  |  |  |
| --- | --- | --- |
| 「 | 一切嘅能量，形式可以轉化，但就唔能憑空產生，亦都唔會憑空消失。 | 」 |

  

而如果個過程冇物質嘅流動，熱力學第一定律可以寫做以下呢條式：

{\displaystyle \Delta U=Q-W}
當中 {\displaystyle \Delta U} 係一個封閉系統嘅內部能量改變，{\displaystyle Q} 表示以熱嘅形式傳俾個系統嘅能量總量，{\displaystyle W} 表示由個系統向周圍環境施嘅作功。

|  |  |  |  |  |
| --- | --- | --- | --- | --- |
| 

|  |
| --- |
| 有人喺度煮意式麪；部煮食爐釋放出熱，但呢啲熱並冇消失－呢啲熱當中最少有一部份係俾煲水同啲意式麪吸收咗，令後者變熱。 |
| 有人喺度煮意式麪；部煮食爐釋放出熱，但呢啲熱並冇消失－呢啲熱當中最少有一部份係俾煲水同啲意式麪吸收咗，令後者變熱。  |

|  |
| --- |
| 一嚿雪糕喺度熔緊；啲凍嘅嘢－例如雪糕或者冰－吸熱吸到咁上下會熔，呢個過程會令周圍嘅環境或多或少噉變凍（周圍喪失能量）。 |
| 一嚿雪糕喺度熔緊；啲凍嘅嘢－例如雪糕或者冰－吸熱吸到咁上下會熔，呢個過程會令周圍嘅環境或多或少噉變凍（周圍喪失能量）。  |

 |

註釋
--

1. ↑  Δ**r** = **r**final − **r**initial；**r**final 係件物體最後個位置，而 **r**initial 係佢初頭個位置。

睇埋
--

* 熱力學
* 熱力學定律

攷
-

1. ↑  Movement means energy 互聯網檔案館嘅歸檔，歸檔日期2018年1月6號，..
2. ↑  Naito, K. Takagi, H. & Maruyama, T. (2011). Mechanical work, efficiency and energy redistribution mechanisms in baseball pitching. *Sports Technology*, 4(1-2), 48-64.
3. ↑  Conservative Force. *HyperPhysics*.
4. ↑  What is kinetic energy?.
5. ↑  Derivation of the Kinematics Equation.
6. ↑  Bernoulli's Equation & Applications Of Bernoulli's Equation 互聯網檔案館嘅歸檔，歸檔日期2020年3月16號，..
7. ↑  What is gravitational potential energy?.
8. 1 2
9. ↑  Pendrill, A. M. Karlsteen, M. & Rödjegård, H. (2012). Stopping a roller coaster train. *Physics Education*, 47(6), 728.
10. ↑  Shaw, S. W. & Haddow, A. G. (1992). On 'roller-coaster' experiments for nonlinear oscillators. *Nonlinear Dynamics*, 3(5), 375-384.
11. 1 2 3  Mandl, F. (1988) [1971]. *Statistical Physics* (2nd ed.). Chichester·New York·Brisbane·Toronto·Singapore: John Wiley & sons.

| * 睇
* 傾
* 改
熱力學 |
| --- |
| 研究熱、功同能量嘅物理學領域 |
| 主要領域 | 
* 古典熱力學
* 統計力學
* 化學熱力學
* 平衡熱力學同非平衡熱力學
* 量子熱力學
* 傳熱

 |  |
| 系統 | 

|  |  |
| --- | --- |
| 溫度 | 
* 熱同凍
* 溫度計
* 攝氏、華氏、開氏同普朗克溫度
* 室溫
* 攝氏零度
* 熔點同沸點
* 絕對溫度
* 絕對零度

 |
| 系統特性 | 

|  |
| --- |
| 
* 界限
* 封閉系統同孤立系統
* 內含同外延性質
* 過程函數
* 相
* 理想氣體同實際氣體
* 熱力學圖

 |
| 狀態函數 | 
* 壓力
* 比體積
* 微狀態
* 熵（吉布士熵）
* 粒子數
* 化學勢
* 蒸氣量
* 簡化性質

 |

 |
| 系統狀態 | 

|  |
| --- |
| 
* 狀態變數同狀態方程式
* 熱力學平衡同熱平衡
* 控制體積（英文：Control volume）

 |
| 相態 | 
* 固體、液體、氣體同電漿
* 相變（凍結 · 凝結 · 凝華 · 熔 · 沸騰 · 蒸發 · 昇華）
* 三相點
* 臨界點

 |

 |
| 過程 | 
* 等壓、等容、等溫、等熵同等焓
* 絕熱質
* 準靜態
* 可逆同不可逆過程
* 自由擴散
* 循環（熱效率）

 |

 |
| 位能 | 
* 自由能
* 內能
* 焓
* 亥姆霍茲自由能
* 吉布士自由能

 |
| 定律 | 
* 第零定律
* 第一定律
* 第二定律
* 第三定律

 |
| 重要方程 | 
* 熱力學基本關係
* 理想氣體狀態方程式（理想氣體常數）
* 卡諾定理
* 卡羅秀士定理
* 麥士維關係

 |
| 材料特性 | 
* 熱容量同比熱容量
* 潛熱同比潛熱
* 熱阻
* 可壓縮度
* 熱脹冷縮

 |
| 熱力學家 | 
* 丹尼爾白努利
* 占士焦耳
* 開爾文男爵
* 麥士維
* 范德華
* 波茲曼

 |
| 相關概念 | 

|  |  |
| --- | --- |
| 物理科學 | 
* 機械能、動能同能量守恆定律
* 焦耳
* 布朗運動
* 范德華力
* 熱輻射
* 化學反應
* 時間箭嘴
* 宇宙最終命運（熱寂）

 |
| 工程學 | 
* 火
* 機械（熱引擎 · 活塞 · 永動機）
* 熱泵
* 冷凍同空氣調節
* 廢熱
* 能源

 |
| 第啲領域 | 
* 不確定性
* 資訊理論
* 混沌理論
* 自我組織
* 生命
* 內熱
* 天氣同氣候

 |

 |
| 相關領域 | 
* 物理學（古典力學 · 流體力學 · 量子力學 · 宇宙學）
* 化學
* 生物學
* 生物化學
* 地球科學
* 工程學（化學工程 · 材料物理學）

 |
| 熱力學類 |

| * 睇
* 傾
* 改
物理學各領域 |
| --- |
| 研究宇宙嘅基本定律嘅科學 |
| 基礎 | 
* 物理學哲學
* 理論
* 實驗
* 數理
* 運算
* 應用
* 物理量
* 能量
* 物質

 |  |
| 古典 | 

|  |  |
| --- | --- |
| 古典力學 | 
* 連續介質力學（固體力學 · 流體力學）
* 天體力學
* 分析力學

 |
| 電磁學 | 
* 古典電磁學
* 靜電學
* 靜磁學

 |
| 
* 熱力學
* 統計力學
* 光學（幾何光學 · 物理光學）
* 聲學

 |

 |
| 現代 | 

|  |  |
| --- | --- |
| 量子力學 | 
* 量子電動力學
* 量子場論
* 量子引力

 |
| 
* 相對論（狹義相對論 · 廣義相對論）
* AMO（原子物理學 · 分子物理學）

* 凝聚態物理學
* 粒子物理學
* 核子物理學
* 天體物理學
* 物理宇宙學

 |

 |
| 跨學科 | 
* 物理化學
* 地球物理學
* 材料科學
* 生物物理學
* 心理物理學
* 量子運算

 |
| 睇埋 | 
* 物理學史
* 物理學家
* 萬有理論
* 諾貝爾物理學獎
* 物理引擎
* 數學（應用）

 |
| Category **物理分類** ·  Commons page **共享資源** |